ಬಿ. ವೈ. ವಿಜಯೇಂದ್ರ

ಬೂಕನಕೆರೆ ಯಡಿಯೂರಪ್ಪ ವಿಜಯೇಂದ್ರರವರು ಕರ್ನಾಟಕದ ರಾಜಕಾರಣಿ, ಇವರು ಪ್ರಸ್ತುತ ಬಿಜೆಪಿ ಕರ್ನಾಟಕದ ರಾಜ್ಯಾಧ್ಯಕ್ಷರು, ಶಿಕಾರಿಪುರ ವಿಧಾನಸಭಾ ಕ್ಷೇತ್ರದ ಶಾಸಕರು. ಇವರು ಈ ಮೊದಲು ಬಿಜೆವೈಎಂ ಕರ್ನಾಟಕದ ಪ್ರಧಾನ ಕಾರ್ಯದರ್ಶಿ ಮತ್ತು ರಾಜ್ಯಾಧ್ಯಕ್ಷರಾಗಿ ಕೂಡ ಕಾರ್ಯನಿರ್ವಹಿಸಿದ್ದರು.

ವೈಯಕ್ತಿಕ ಜೀವನ

ವಿಜಯೇಂದ್ರರವರು ೫ ನವೆಂಬರ್ ೧೯೭೫ ರಂದು ಕರ್ನಾಟಕದ ಶಿಕಾರಿಪುರ ಪಟ್ಟಣದ, ಕನ್ನಡಿಗ ಲಿಂಗಾಯತ ಕುಟುಂಬದ ಬಿ. ಎಸ್. ಯಡಿಯೂರಪ್ಪ, ಮೈತ್ರಾದೇವಿ ದಂಪತಿಗೆ ಜನಿಸಿದರು. ವಿಜಯೇಂದ್ರರವರು ಬೆಂಗಳೂರು ವಿಶ್ವವಿದ್ಯಾಲಯದಿಂದ ಕಾನೂನು (ಎಲ್.ಎಲ್.ಬಿ.) ಪದವಿಯನ್ನು ಪಡೆದಿದ್ದಾರೆ. ವಿಜಯೇಂದ್ರರವರು 
ಪ್ರೇಮಾರವರನ್ನು ಮದುವೆಯಾಗಿದ್ದಾರೆ, ಈ ದಂಪತಿಗೆ ಬಿ. ವಿ. ಮೈತ್ರಿ ಮತ್ತು ಬಿ. ವಿ. ಜಾನ್ಸಿ ಎಂಬ ಇಬ್ಬರು ಹೆಣ್ಣು ಮಕ್ಕಳಿದ್ದಾರೆ. ವಿಜಯೇಂದ್ರರವರ ತಂದೆ ಬಿ. ಎಸ್. ಯಡಿಯೂರಪ್ಪನವರು ಕರ್ನಾಟಕದ ಮಾಜಿ ಮುಖ್ಯಮಂತ್ರಿಗಳು ಮತ್ತು ಇವರ ಅಣ್ಣ ಬಿ. ವೈ. ರಾಘವೇಂದ್ರ ಶಿವಮೊಗ್ಗ ಲೋಕಸಭಾ ಕ್ಷೇತ್ರದ ಸಂಸದರು, ಯಡಿಯೂರಪ್ಪನವರ ಕುಟುಂಬವು ಬಸವಣ್ಣ ಮತ್ತು ಯಡಿಯೂರು ಸಿದ್ಧಲಿಂಗೇಶ್ವರರ ಅನುಯಾಯಿಗಳಾಗಿದ್ದಾರೆ.
ಚುನಾವಣಾ ಅಂಕಿಅಂಶಗಳು
ವರ್ಷಚುನಾವಣೆಕ್ಷೇತ್ರದ ಹೆಸರುಪಕ್ಷಫಲಿತಾಂಶಗಳಿಸಿದ ಮತಮತಗಳ ಶೇಕಡಾ%ಅಂತರಉಲ್ಲೇಖ೨೦೨೩  ಕರ್ನಾಟಕ ಸಾರ್ವತ್ರಿಕ ವಿಧಾನಸಭಾ ಚುನಾವಣೆ ಶಿಕಾರಿಪುರ ಬಿಜೆಪಿ೮೧,೮೧೦ ೪೯.೦೭%  ೧೧,೦೦೮ https://www.elections.in/karnataka/assembly-constituencies/shikaripura.html

ಚಿತ್ರಗಳು

ಇವನ್ನೂ ನೋಡಿ
 ಬಿ. ಎಸ್. ಯಡಿಯೂರಪ್ಪ

 ಉಲ್ಲೇಖಗಳು 

ವರ್ಗ:ಕರ್ನಾಟಕ ರಾಜಕಾರಣಿಗಳು